Document ID: 31981R0022

ΚΑΝΟΝΙΣΜΟΣ (ΕΟΚ) αριθ. 22/81 ΤΗΣ ΕΠΙΤΡΟΠΗΣ της 1ης Ιανουαρίου 1981 περί τροποποιήσεως του κανονισμού (ΕΟΚ) αριθ. 1204/72 "περί των λεπτομερειών εφαρμογής του καθεστώτος ενισχύσεως για τους ελαιούχους σπόρους", καθώς και του κανονισμού (ΕΟΚ) αριθ. 3136/78 "περί των λεπτομερειών εφαρμογής του καθεστώτος καθορισμού κατόπιν διαγωνισμού της εισφοράς κατά την εισαγωγή ελαιολάδου"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1917/80 (2), και ιδίως τα άρθρα 16 παράγραφος 6 και 27 παράγραφος 5,
Εκτιμώντας:
ότι το άρθρο 8 παράγραφος 4 του κανονισμού (ΕΟΚ) αριθ. 1204/72 (3), όπως τροποποιήθηκε τελευταία από τον κανονισμό (ΕΟΚ) αριθ. 2924/80 (4), καθώς και το άρθρο 1 παράγραφος 1 δεύτερο εδάφιο του κανονισμού (ΕΟΚ) αριθ. 3136/78 (5), όπως τροποποιήθηκε τελευταία από τον κανονισμό (ΕΟΚ) αριθ. 1037/79 (6), προβλέπουν τη μέθοδο προσδιορισμού των ωρών λήξεως των προθεσμιών στα Κράτη μέλη για την κατάθεση αφ' ενός των αιτήσεων πιστοποιητικών ενισχύσεως και αφ' ετέρου των αιτήσεων πιστοποιητικών εισαγωγής- ότι οι εν λόγω διατάξεις ήσαν σύμφωνες με το άρθρο 6 παράγραφος 3 του κανονισμού (ΕΟΚ) αριθ. 193/75 της Επιτροπής της 17ης Ιανουαρίου 1975 περί των κοινών λεπτομερειών εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (7), όπως τροποποιήθηκε τελευταία από τον κανονισμό (ΕΟΚ) αριθ. 2471/80 (8)- ότι λόγω της πρόσφατης τροποποιήσεως του τελευταίου αυτού άρθρου, πρέπει να προσαρμοσθούν οι κανονισμοί (ΕΟΚ) αριθ. 1204/72 και (ΕΟΚ) αριθ. 3136/78 ώστε να παραπέμπουν στην τοπική ώρα Βρυξελλών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το άρθρο 8 παράγραφος 4 του κανονισμού (ΕΟΚ) αριθ. 1204/72 αντικαθίσταται από το ακόλουθο κείμενο:
"Οι ώρες λήξεως των προθεσμιών που αναφέρονται στον παρόντα κανονισμό είναι ώρες Βελγίου."
2. Το άρθρο 1 παράγραφος 1 δεύτερο εδάφιο του κανονισμού (ΕΟΚ) αριθ. 3136/78 αντικαθίσταται από το ακόλουθο κείμενο:
"Ως ώρα λήξεως της προθεσμίας καταθέσεως των αιτήσεων ορίζεται η 16ηώρα. Η ώρα αυτή είναι ώρα Βελγίου."
Άρθρο 2
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, την 1η Ιανουαρίου 1981.

Labels: 17
15